യാത്രാ ദുരിതത്തിന് പരിഹാരമായി പാലക്കാട് നഗരസഭയില് കൗണ്സിലറുടെ നേതൃത്വത്തില് താല്ക്കാലിക റോഡ് നിര്മ്മാണം പാലക്കാട്: വെള്ളക്കെട്ട് മൂലം വഴി നടക്കാന് പ്രയാസപ്പെട്ടിരുന്ന പാലക്കാട് നഗരസഭ 32ാം വാര്ഡിലെ മുനവ്വറ നഗറിലാണ് കൗണ്സിലര് എം. സുലൈമാന്്റെ നേതൃത്വത്തില് ടീം വെല്ഫെയര് വളണ്ടിയര്മാരാണ് താല്ക്കാലിക റോഡ് നിര്മ്മിച്ചത്. സമീപത്തെ കനാലില് വെള്ളം നിറയുമ്ബോള് താഴ്ചയുള്ള പ്രദേശമായതിനാല് വര്ഷക്കാലത്ത് ഈ പ്രദേശങ്ങളില് വെള്ളക്കെട്ടുണ്ടാവുന്നത് സാധാരണമാണ്. ഇവിടത്തെ ഡ്രൈനേജിന് എംഎല്എയുടെ ആസ്തി വികസന ഫണ്ടില് നിന്നും 10.05 ലക്ഷം രൂപയുടെ ഭരണാനുമതി ലഭിച്ചതാണ്. അതിനിടയിലാണ് കോവിഡ് പ്രതിസന്ധിയും മറ്റും കാരണമായി വൈകിയത്. മഴക്കു ശേഷം നിര്മ്മാണ പ്രവര്ത്തനങ്ങള് നടത്തുവാനുള്ള ശ്രമങ്ങള് നടന്നുകൊണ്ടിരിക്കുന്നതായി കൗണ്സിലര് പറഞ്ഞു. ടീം വെല്ഫെയര് വളണ്ടിയര്മാരായ ഫൈസല്, റിയാസ്, ഫവാസ്, റിന്ഷാദ്, ഷനോജ്, നിസാം തുടങ്ങിയവര്ക്കു പുറമെ പ്രദേശത്തെ ചെറുപ്പക്കാരും ശ്രമദാനത്തില് പങ്കാളികളായി. പതിറ്റാണ്ടിലേറെയായി പ്രദേശവാസികള് അനുഭവിക്കുന്ന വെള്ളക്കെട്ട് പ്രശ്നം താല്ക്കാലിമായി പരിഹരിച്ചതിന്്റെ സന്തോഷത്തിലാണ് പ്രദേശവാസികള്.